open-index/open-wikipedia-markdown huggingface dataset:
মাহমুদ আল আলুসি

**আবুস সানা শিহাবুদ্দিন সায়্যিদ মাহমুদ ইবনে আবদুল্লাহ আল হোসাইনি আল আলুসি আল বাগদাদি** (আরবি:أبو الثناء شهاب الدين سيد محمود بن عبد الله بن محمود الحسيني الآلوسي البغدادي) ছিলেন একজন ইরাকি ইসলামি পণ্ডিত ; তিনি আল কুরআনের তাফসির গ্রন্থ *রুহুল মাআানি* রচনার মাধ্যমে প্রসিদ্ধি লাভ করেন ।

## জীবনী
তিনি বাগদাদ-এ জুমুআর দিন, ১৪ শাবান ১২১৭ হিজরিতে (শুক্রবার, ১০ ডিসেম্বর ১৮০২ খ্রিঃ) জন্মগ্রহণ করেন।
 তিনি ৫ জুলকাদাহ, ১২৭০ হিজরিতে (২৯ জুলাই ১৮৫৪ খ্রিঃ) মৃত্যু বরণ করেন ।

## উত্তরাধিকার
তিনি পাঁচ ছেলে উত্তরাধিকারী রেখে গেছেন:
# সায়িদ আবদুল্লাহ বাহাউদ্দিন আল আলুসি 
# সায়িদ সা'দ আবদুল বাকি আল আলুসি 
# আবু আল বারাকাত সায়িদ নুমান খায়রুদ্দিন আল আলুসি
# সায়িদ মুহাম্মাদ হামিদ আফেন্দি এবং
# সায়িদ আহমদ শাকির আফেন্দি

## তথ্যসূত্র

বিষয়শ্রেণী:কুরআনের ব্যাখ্যা
বিষয়শ্রেণী:কুরআন অনুবাদ
বিষয়শ্রেণী:ইসলাম বিষয়ক বই
বিষয়শ্রেণী:১৮০২-এ জন্ম
বিষয়শ্রেণী:১৮৫৪-এ মৃত্যু
বিষয়শ্রেণী:বাগদাদের লেখক
বিষয়শ্রেণী:মুফাসসির
বিষয়শ্রেণী:১৯শ শতাব্দীর আরব ব্যক্তি
বিষয়শ্রেণী:হানাফী ব্যক্তি
বিষয়শ্রেণী:নকশবন্দি তরিকা
মায়োতে ইসলাম

থাম্ব|মায়োতে একটি মসজিদ
**ইসলাম** হল মায়োতে দ্বীপের সংখ্যাগরিষ্ঠ বাসিন্দার বিশ্বাস, যেখানকার ৯৭% মুসলমান এবং ৩% খ্রিস্টান।  দ্বীপের মোট ৯০,০০০ বাসিন্দার মধ্যে ৮৫,০০০ হলেন মহোরাইস। মহোরাইসরা বহু অঞ্চল থেকে আগতদের মিলনস্থল: মূল ভূখণ্ডের আফ্রিকান, আরব ও মালাগাসি । মায়োতে ইসলামের উপস্থিতি অন্তত পঞ্চদশ শতক আগে খুঁজে পাওয়া যায় । 

যদিও তরুণরা পাশ্চাত্য ধরনের পোশাক পরে, তবে বয়স্কদের মধ্যে ঐতিহ্যবাহী পোশাক এখনও প্রচলিত। শহরে থাকাকালীন একজন মহোরাইস সাধারণত একটি সাদা সুতির পোশাক এবং দীর্ঘ শার্ট পরে থাকেন; সাথে কখনও কখনও সাদা জ্যাকেট এবং মাথার সাদা  টুপিও থাকে। শহরের বাইরে, তারা  দীর্ঘ কাপড়ের একটি সারং (রঙিন স্কার্ট) পরে থাকেন। বেশিরভাগ মহিলারা ঐতিহ্যবাহী রঙিন সলুভা বা ঘটনামূলক পোশাক পরেন।

বহুবিবাহ মহোরাইসদের মধ্যে একটি গ্রহণযোগ্য অনুশীলন হয়ে দাঁড়িয়েছে। তবে, ২৯ শে মার্চ, ২০০৯ এ, মায়োতের ৯৫% নাগরিক ফ্রান্সের ১০১তম বিভাগে ভোট দিয়েছিলেন। ২০১১ সালের মার্চ মাসে ভোট কার্যকর হওয়ার কারণে, দ্বীপটিতে বাল্যবিবাহ সহ "ফরাসি সংস্কৃতির সাথে বিরোধী", বহুবিবাহ সম্মিলন এবং অন্যান্য ধরনের অনুশীলনের উপর নিষেধাজ্ঞা জারি করতে হয়।  বর্তমান সময়ে,  সরকার বহুবিবাহকে ইস্যু করে বন্ধ করে দিয়েছে বলে ধারণা করা হচ্ছে।

ঐতিহ্যগতভাবে, মহোরাইসরা যে কোনও ধরনের ধর্মীয় পরিবর্তনের প্রতি অত্যন্ত প্রতিরোধী।  মায়োতে ইসলামের চর্চাকে সহনশীল হিসাবে বর্ণনা করা হয়েছে। 

## তথ্যসূত্র


বিষয়শ্রেণী:দেশ অনুযায়ী ইসলাম
তাজদিদ

**তাজদিদ** (  ) একটি আরবি শব্দ যার অর্থ *পুনরুদ্ধার*।  ইসলামে এটি দ্বারা মুসলিম সমাজে অনুপ্রবেশকৃত অনৈসলামিক রীতিগুলোকে মূলোৎপাটিত, সংস্কার করে প্রকৃত মূল আদর্শ পুনঃপ্রতিষ্ঠা করার প্রচেষ্টার বিষয়টি বোঝায়। যিনি তাজদিদ এর অনুশীলন করেন তিনি হলেন একজন *[[মুজাদ্দিদ]]* ।

## আরও দেখুন

* *[[ইসলাহ]]*

## তথ্যসূত্র

 

## আরও পড়তে

* আলভি, সাজিদা এস.*দ্য *মুজাদ্দিদ* অ্যান্ড *তাজদিদ* ট্রেডিশনস ইন দ্যা ইন্ডিয়ান সাবকন্টিনেন্ট: অ্যান হিস্টোরিক্যাল ওভারভিউ*। *জার্নাল অব টার্কিশ স্টাডিজ* ১৮ (১৯৯৪): ১-১৫.

বিষয়শ্রেণী:মুসলিম সংস্কারক
বিষয়শ্রেণী:ইসলামি পরিভাষা
আল-খানকাহ আল-সালাহিয়া মসজিদ

**আল-খানকাহ আল-সালাহিয়া মসজিদ** (, ) চার্চ অব দ্য হলি সেপালচারের উত্তরে জেরুজালেম'র পুরনো শহরের খ্রিস্টান মহল্লায় অবস্থিত।

## ইতিহাস
মসজিদটি জেরুসালেমের ল্যাটিন পেট্রিয়ার্কের প্রাক্তন প্রাসাদের স্থলে অবস্থিত। ১১৮৭ সালে সালাহউদ্দিন এর কাছে জেরুসালেমের ক্রুসেডরগণের আত্মসমর্পণের পর এটি একটি মসজিদে পরিণত করা হয়। এর মিনারটি ১৪১৭ সালে নির্মিত হয়েছিল।

## হলি সেপালচারের পার্শ্ববর্তী দুই মসজিদ
এই মসজিদের মিনারের অনুরূপ, হলি সেপালচার গির্জার অপর পার্শ্বে অবস্থিত উমর মসজিদে প্রায় অভিন্ন একটি মিনার রয়েছে। দুটি মিনার স্পষ্টতই একটি জোড়া হিসাবে নির্মিত হয়েছিল; দুটি মিনারকে সংযোগকারী রেখা গির্জার ভিতরে যিশুর সমাধির দরজাকে ছেদ করে এবং মিনারগুলি সেই দরজা থেকে সমদূরত্বে অবস্থিত ও মিনারদ্বয়ের ভূমি ভিন্ন উচ্চতার হওয়া সত্ত্বেও তাদের শীর্ষদ্বয়ের উচ্চতা সমান। মার্ফি-ও'কনর এর মতে মামলুক শাসকদের হয়তো "দ্য হলি সেপালচারকে 'অকার্যকর' করার" উদ্দেশ্য ছিল, যেহেতু ইসলাম ঈসার ক্রুশবিদ্ধকরণ এবং মৃত্যুর ধারণাকে সমর্থন করে না।

## চিত্রশালা

File:Mamluk mosque Jerusalem.jpg
File:Mamluk mosque Jerusalem 2.jpg
File:مسجد الخانقاة الصلاحية.JPG
File:Old Jerusalem St Francis street flags and minaret.jpg


## তথ্যসূত্র

## আরও পড়ুন

*  (pp. 87−91)
*  (pp.&nbsp;517−518)
* 

## বহিঃসংযোগ
* আল-খানকাহ আল-সালাহিয়া 
* আল-খানকাহ আল-সালাহিয়া 

বিষয়শ্রেণী:মামলুক স্থাপত্য
বিষয়শ্রেণী:জেরুসালেমের মসজিদ
বিষয়শ্রেণী:উদ্ধৃতি শৈলীতে আরবি ভাষার উৎস (ar)
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:আইয়ুবীয় রাজবংশ কর্তৃক গির্জা থেকে রূপান্তরিত মসজিদ
শঙ্খবেলা

***শঙ্খবেলা*** হল একটি জনপ্রিয় বাংলা চলচ্চিত্র যা পরিচালনা করেন অগ্রগামী। এই চলচ্চিত্রটি ১৯৬৬ সালে অনুরাধা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাসগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, মাধবী মুখোপাধ্যায়, বসন্ত চৌধুরী, ইরা ব্যানার্জী।

## কাহিনী
তৃপ্তির অসুস্থ ছেলেকে হাসপাতালে ভর্তি করা হয়েছে। পেশায় একজন শিক্ষিকা, তিনি প্রতিদিন স্কুল শেষে তার ছেলেকে দেখতে যান। একদিন তার পথে, সে তার বিচ্ছিন্ন স্বামী সুনীল গাঙ্গুলীর সাথে দেখা করে।

## শ্রেষ্ঠাংশে
* উত্তম কুমার
* মাধবী মুখোপাধ্যায়
* বসন্ত চৌধুরী
* ইরা ব্যানার্জী 
* জ্যোৎস্না বন্দ্যোপাধ্যায় 
* সিপু বন্দ্যোপাধ্যায় 
* মাস্টার বাপি
* শিশির বটব্যাল
* মাস্টার বিশ্বনাথ
* ইলা চ্যাটার্জী 
* সুশীল দাস
* মোহর দও 
* পিটার দে 
* ত্রিদিব দেব

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৬৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
কাট্টুবক্কম

**কাট্টুবক্কম** দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌।

## অবস্থান
কাট্টুবক্কম মাউন্ট-পুন্তমল্লী সড়কের ওপর ফোর্ট সেন্ট জর্জ থেকে ২০ কিলোমিটার দূরে অবস্থিত। নিকটবর্তী বাস ডিপো ১ কিলোমিটার দূরে আইয়াপ্পানতাঙ্গলে ও নিকটবর্তী রেলওয়ে স্টেশন ৮ কিলোমিটার দূরে গিণ্ডিতে অবস্থিত। এই লোকালয়টি মাঙ্গাড়ু আম্মান মন্দিরের কাছাকাছি অবস্থিত। তিরুবেরকাড়ু কারুমারি আম্মান মন্দির ৫ কিলোমিটার দূরে অবস্থিত।

## জনতত্ত্ব

২০১১ খ্রিস্টাব্দে ভারতের জনগণনা অনুসারে কাট্টুবক্কম জনগণনা শহরের জনসংখ্যা হয় ২৩,৯১০ জন, যেখানে পুরুষ ১২,১৩৪ জন ও নারী ১১,৭৭৬ জন অর্থাৎ প্রতি হাজার পুরুষে ৯৭০ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৬৬০ জন যেখানে শিশুপুত্র সংখ্যা ১,৩৫৭ জন এবং শিশুকন্যা সংখ্যা ১,৩০৩ জন। জনসংখ্যা অনুপাতে শিশু ১১.১৩ শতাংশ। শহরটির সাক্ষরতার হার ছিল ৮৭.৯৮ শতাংশ যেখানে পুরুষ সাক্ষরতার হার ৯২.৩১ শতাংশ ও নারী সাক্ষরতার হার ৮৩.৫২ শতাংশ। শহরে মোট পরিবার সংখ্যা ৬,০৮৯ টি।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
কোরিয়া মুসলিম ফেডারেশন

**কোরিয়া মুসলিম ফেডারেশন** ( **কেএমএফ** ) দক্ষিণ কোরিয়ায় ১৯৬৭ সালে প্রতিষ্ঠিত একটি মুসলিম সংগঠন। কেএমএফ কোরিয়ান মুসলিম ছাত্র সমিতি এবং কোরিয়া ইনস্টিটিউট ফর ইসলামিক কালচারের তত্ত্বাবধান করে। ফেডারেশনটি কোরআন শিক্ষার জন্য একটি মাদ্রাসাকে সহায়তাও দেয়।

## ইতিহাস
সংগঠনটি ১৯৬৬ সালে গঠিত হয়েছিল এবং ১৯৬৭ সালে কোরিয়ার সংস্কৃতি ও তথ্য মন্ত্রণালয়ের মাধ্যমে আইনগত সত্তা হিসাবে নিবন্ধিত হয়েছিল। 

## কার্যক্রম এবং ক্রিয়াকলাপ
এই সংস্থার মূল লক্ষ্য হল কোরিয়ান মুসলমানদের ধর্মীয় ও সম্প্রদায় বিষয়গুলির ব্যবস্থাপনা করা এবং দাতব্য সংস্থা ও মিশনারি কাজে নিযুক্ত থাকা।  সংস্থাটি বড় শহরগুলিতে মিশনারি সেন্টার স্থাপন, বিদ্যমান মসজিদ উন্নয়ন এবং ইমামদের প্রশিক্ষণের বিষয়ে কাজ করে।  কোরিয়ান মুসলমানদের জন্য ইসলাম, স্থানীয় বিষয়াদি এবং অন্যান্য প্রাসঙ্গিক উপকরণ সম্পর্কিত তথ্যও এখানে পাওয়া যায়।

## আরো দেখুন

* এশিয়ায় ইসলাম

## তথ্যসূত্র

 

## বহিঃসংযোগ

* 

বিষয়শ্রেণী:দক্ষিণ কোরিয়ায় ইসলাম
বোল্টন মুসলিম বালিকা বিদ্যালয়

**বোল্টন মুসলিম বালিকা বিদ্যালয়** ইংল্যান্ডের গ্রেটার ম্যানচেস্টার কাউন্টির বোল্টনে অবস্থিত একটি মাধ্যমিক বিদ্যালয়।

১৯৮৭  সালে বাল্টন মুসলিম ওয়েলফেয়ার ট্রাস্ট দ্বারা মেয়েদের জন্য একটি স্বতন্ত্র ইসলামি স্কুল হিসাবে প্রতিষ্ঠিত হয়েছিল। ২০০৭ সালে এটি একটি স্বেচ্ছাসেবিত বিদ্যালয় এবং বোল্টন মেট্রোপলিটন বরো কাউন্সিল দ্বারা পরিচালিত রাষ্ট্রীয় অর্থায়নে পরিচালিত স্কুলগুলোর একটি। ২০১৬ সালের সেপ্টেম্বরে স্কুলটি একাডেমির মর্যাদায় উন্নীত হয়। স্কুলটি এখন প্রসপার মাল্টি-একাডেমি ট্রাস্ট দ্বারা অর্থায়ন করা হয়।

বোল্টন মুসলিম গার্লস স্কুল শিক্ষার্থীদের জন্য জিসিএসই এবং বিটিইসি কার্যক্রম পরিচালনা করে।

## লক্ষ্য

* একটি সহায়ক, সুরক্ষিত এবং মনোরম পরিবেশে সবাইকে একসাথে উচ্চ মানের শিক্ষা প্রদান করা। 
* আধ্যাত্মিক পরিশুদ্ধি, ইসলামিক নৈতিকতা এবং ব্রিটিশ মূল্যবোধের উপর প্রতিষ্ঠিত আচরণের সর্বোত্তম মান বজায় রাখা
* আধুনিক ব্রিটেনে মুসলিমের সেবা করা এবং শিক্ষার্থীদের মুসলিম ভাবধারায় তৈরি করা।

## তথ্যসূত্র
  

## বহিঃসংযোগ

* মুসলিম বালিকা বিদ্যালয়ের প্রাতিষ্ঠানিক ওয়েবসাইট

বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান
বিষয়শ্রেণী:গ্রেটার ম্যানচেস্টারের স্কুল
পারভাঙ্গুড়া ইউনিয়ন

**পারভাঙ্গুড়া ইউনিয়ন** বাংলাদেশের রাজশাহী বিভাগের পাবনা জেলার ভাঙ্গুরা উপজেলার অন্তর্গত একটি ইউনিয়ন।

## ভূগোল
এটি ভাঙ্গুরা উপজেলা দক্ষিণ অংশে অবস্থিত। এটি বড়াল নদীর তীরে অবস্থিত।

### প্রশাসন
পারভাঙ্গুড়া ইউনিয়নে আটটি গ্রাম রয়েছে। এগুলি হল পারভাঙ্গুড়া, পাথরঘাটা, ভেড়ামারা, হাটগ্রাম, কালিকাদহ, পাটুলিপাড়া, কাশিপুর এবং রাঙ্গালিয়া। ইউনিয়ন পরিষদ ভবনটি ভেড়ামারাতে অবস্থিত।

## জনসংখ্যা
* পাটুলী পাড়া - ২,০৫২ জন
* টলটলিয়া পাড়া - ৩৪০ জন
* কাশিপুর - ৮৪০ জন
* রাঙ্গালিয়া - ১২৪৫ জন
* হাটগ্রাম - ৭৯৪ জন
* কালিকাদহ - ৮৯২ জন
* চক্র পারা - ৭৮০ জন
* চর পাড়া - ১০১২ জন
* ভেড়ামারা - ৮৭০ জন
* পাথর ঘাটা - ৩,২৪০ জন
* পার-ভাঙ্গুড়া - ৩০৫৭ জন

 
## তথ্যসূত্র

বিষয়শ্রেণী:ভাঙ্গুড়া উপজেলার ইউনিয়ন
জামিয়া ইসলামিয়া ইশাতুল উলুম

থাম্ব|জামিয়া ইসলামিয়া ইশাআতুল উলূমের প্রবেশদ্বার
**জামিয়া ইসলামিয়া ইশাআতুল উলূম** ভারতের মহারাষ্ট্রের নানদুরবার জেলায় অবস্থিত একটি ইসলামি শিক্ষা প্রতিষ্ঠান।

১৯৭৯ সালে আক্কালকুয়াতে মাত্র ছয় শিক্ষার্থী নিয়ে একটি ইসলামিক স্কুল হিসাবে এর পাঠদান কার্যক্রম শুরু হয়। ২০১৪ সালের মধ্যে ভারত জুড়ে এই প্রতিষ্ঠানের দুই লাখ শিক্ষার্থী রয়েছে।

২০১৩ সালে মেডিকেল কলেজ ও নূর হাসপাতাল এমবিবিএস কোর্স শুরু করার জন্য রাজ্য সরকারের অনুমতি নেয় এবং নয়াদিল্লিতে অবস্থিত ভারতের মেডিকেল কাউন্সিল অফ ইন্ডিয়ার চূড়ান্ত অনুমতি পায়। ২০১৩ সালে ১০০ জন শিক্ষার্থী এই কোর্সে ভর্তি হয়েছিল। এমবিবিএস কলেজ ছাড়াও জামিয়ায় ৩০০ শয্যাবিশিষ্ট একটি হাসপাতাল রয়েছে। হাসপাতালটিতে চেকআপ, চিকিৎসা, ওষুধ, বিভিন্ন প্যাথলজি, বায়োকেমিস্ট্রি, মাইক্রোবায়োলজি, এক্স-রে, সোনোগ্রাফি এবং সমস্ত সেবাগুলো বিনামূল্যে দেওয়া হয়। পাশাপাশি হাসপাতালে বিভিন্ন সার্জারি অপারেশন করা হয়। প্রতিদিন প্রায় ৬০০ টি ওপিডি এবং ২৩০ আইপিডি রোগী উপকৃত হয়। চিকিৎসকরা প্রতিদিন সব বিভাগ মিলে প্রায় ৩০ টি অপারেশন করেন।

## তথ্যসূত্র

## আরও পড়ুন

* http://indiatoday.intoday.in/story/darul-uloom-deoband-vastanvi-modi-remark/1/145985.html
* http://টাইমফিন্দিয়া.ইন্ডিয়াটাইমস / ইন্ডিয়া / বাস্তানভি- টোফোকস- অন- আরএস 100 সিআর-কলেজজি / পার্টিকেলশ / 9352071.cms
* http://www.nytimes.com/2011/03/21/world/asia/21cleric.html?pagewanted=all&_r=0
* http://article.wn.com/view/2013/10/11/ For_Modi_Dilli_door_hai_Maulana_Ghulam_Mohammad_Vastanvi_say/
* http://archive.financialexpress.com/news/why-akkalkuwa-its-students-are-rooting-for-bade-hazrat/743844 
* http://www.tribuneindia.com/2011/20110131/main7.htm
* http://archive.indianexpress.com/news/-vastanvi-never-praised-modi-he-had-to-go-as-he-was-not-from-that-region-/821862/

বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নন্দুরবার জেলা
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ভারতের ইসলামি বিশ্ববিদ্যালয় ও কলেজ
বিষয়শ্রেণী:মহারাষ্ট্রের শিক্ষাপ্রতিষ্ঠান
বিষয়শ্রেণী:ভারতের দেওবন্দি মাদ্রাসা
অ্যাভাররোস হাই স্কুল

**অ্যাভারোয়েস হাই স্কুল** যুক্তরাষ্ট্রের ক্যালিফোর্নিয়া অঙ্গরাজ্যের আলামেদা কাউন্টির ফ্রেমন্ট শহরে অবস্থিত একটি ইসলামি শিক্ষাপ্রতিষ্ঠান। ২০১০ সালে অ্যাভাররোস হাই স্কুল প্রতিষ্ঠিত হয়। প্রতিষ্ঠানটি নবম থেকে দ্বাদশ শ্রেণী পর্যন্ত শিক্ষা প্রদান করে। এটি একটি ইসলামিক উচ্চ বিদ্যালয়। এটি কলেজের প্রবেশের প্রস্তুতিমূলক শিক্ষাপ্রতিষ্ঠান। এটি উপসাগরীয় অঞ্চলের প্রথম ইসলামিক উচ্চ বিদ্যালয়।

## নামকরণ
পশ্চিমের বিখ্যাত দার্শনিক ইবনে রুশদের(১১২৬-১১৯৮) নাম অনুসারে স্কুলের নামকরণ করা হয়। যিনি পশ্চিমাদের কাছে অ্যাভাররোস নামে পরিচিত। অ্যারিস্টটল উপর অধ্যয়নের জন্য সেন্ট টমাস অ্যাকুইনাস দ্বারা তাকে "মহান ভাষ্যকার" হিসাবে উল্লেখ করা হয়। অ্যাভাররোস যুক্তি, আইন, ঔষধ, জ্যোতির্বিজ্ঞান, ভূগোল, সঙ্গীত তত্ত্ব, গণিত এবং আরও অনেক কিছু ক্ষেত্রে জ্ঞানী ছিলেন।

## লক্ষ্য
স্কুলের মূল লক্ষ্য অল্প বয়স্কদের জ্ঞান, অভিজ্ঞতা, দিকনির্দেশ, সম্মান এবং সহায়তার মাধ্যমে স্বাচ্ছন্দ্যে যৌবনে পদার্পণ করানো।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:২০১০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান
বিষয়শ্রেণী:ক্যালিফোর্নিয়ার বিদ্যালয়
সালমান বিন আব্দুল আজিজ মসজিদ

**সালমান বিন আব্দুল আজিজ মসজিদ** একটি প্রস্তাবিত গ্র্যান্ড মসজিদ যা বাদশাহ সালমান বিন আব্দুল আজিজ দ্বারা অনুমোদিত। এটি এইচ -১০ সেক্টর জুড়ে ইসলামাবাদে নির্মিত হবে।

মসজিদে ৬,০০০ জনের (৪০০০ পুরুষ এবং ২০০০ জন মহিলা) জন্য নামাজের ব্যবস্থা থাকবে। এই প্রকল্পে দুটি পবিত্র মসজিদ গ্রন্থাগার, জাদুঘর, মুহাম্মদ বিন সালমান কনফারেন্স হল, অফিস সার্ভিসেস জোন এবং পার্কিং এরিয়াও অন্তর্ভুক্ত থাকবে।

## তথ্যসূত্র

বিষয়শ্রেণী:পাকিস্তানের মসজিদ
বিষয়শ্রেণী:প্রস্তাবিত মসজিদ
বিষয়শ্রেণী:২০২১-এ পাকিস্তানে প্রতিষ্ঠিত
বিষয়শ্রেণী:২১শ শতাব্দীর মসজিদ
ঐশ্বর্য প্রতাপসিং তোমর

**ঐশ্বর্য প্রতাপ সিং তোমার** (জন্ম ৩রা ফেব্রুয়ারি, ২০০১) একজন ভারতীয় ক্রীড়া শুটার। তিনি ২০১৯ এশিয়ান শ্যুটিং চ্যাম্পিয়নশিপে ৫০ মিটার রাইফেল থ্রি পজিশনের বিভাগে ব্রোঞ্জ মেডেল জিতেছিলেন এবং ২০২০ গ্রীষ্মকালীন অলিম্পিকে ভারতের পক্ষে কোটা স্থান অর্জন করেছিলেন।

## প্রাথমিক জীবন
২০০১ সালের ৩রা ফেব্রুয়ারি মধ্য প্রদেশের খারগোন জেলা রতনপুর গ্রামে তিন সন্তানের মধ্যে সবচেয়ে ছোট হিসাবে এক কৃষক পরিবারে জন্মগ্রহণ করেছিলেন ঐশ্বর্য। তিনি প্রায়শই বাবা বীর বাহাদুরের সাথে শিকার করতে যেতেন এবং বন্দুককে ভালোবেসে ফেলেন। পরে তার সম্পর্কিত ভাই নবদীপ সিং রাঠোরের কাছ থেকে শুটিংয়ের ব্যাপারে জেনেছিলেন। ২০১২ সালে ভোপালের মধ্য প্রদেশ শুটিং একাডেমিতে তোমার প্রশিক্ষণ নেওয়া শুরু করেছিলেন।

## ক্যারিয়ার
২০১৯ এশিয়ান এয়ারগান চ্যাম্পিয়নশিপে জুনিয়র ১০ মিটার এয়ার রাইফেল বিভাগে ব্রোঞ্জ পদক জিতেছিলেন ঐশ্বর্য। সুহলে অনুষ্ঠিত ২০১৯ আইএসএসএফ জুনিয়র বিশ্বকাপে, ৪০৯.৩ স্কোর নিয়ে ৫০ মিটার রাইফেল -থ্রি পোজিসন্সে জুনিয়র বিশ্ব রেকর্ড গড়েন এবং স্বর্ণপদক জেতেন।

ঐশ্বর্য দোহায় ২০১৯ এশিয়ান শ্যুটিং চ্যাম্পিয়নশিপে ৫০ মিটার রাইফেল থ্রি পজিশনে ব্রোঞ্জ পদক জিতেছিলেন চূড়ান্তপর্বে ৪৪৯.১ স্কোর করে। তিনি এর মাধ্যমে ২০২০ গ্রীষ্মকালীন অলিম্পিকের জন্যে ভারতের দ্বিতীয় কোটা অর্জন করেছিলেন। চৈন সিং ও পারুল কুমারের সাথে তিনি দলগত বিভাগে ব্রোঞ্জ জিতেছিলেন।

## পুরস্কার ও সম্মাননা

* ২০১৯: জাতীয় ক্রীড়া দিবস উপলক্ষে মধ্যপ্রদেশ সরকার কর্তৃক একলব্য পুরস্কার (রাজ্য সরকার জুনিয়র অ্যাথলিটদের দেওয়া সর্বোচ্চ ক্রীড়া সম্মান)

## তথ্যসূত্র

বিষয়শ্রেণী:ভারতীয় পুরুষ ক্রীড়া শুটার
বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অলিম্পিক শুটার
বিষয়শ্রেণী:২০২০ গ্রীষ্মকালীন অলিম্পিকের শুটার
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী
২০২১ সালে আফগানিস্তানে হামলার তালিকা

আফগানিস্তান-২০২১ খৃষ্টাব্দে একাধিক সন্ত্রাসী হামলা সংগঠিত হয়েছে। এসব আক্রমণের দরুন অন্ততপক্ষে ১৭৪ জন মারা গিয়েছেন

## আক্রমণের কালপঞ্জী

## আরো দেখুন
* List of terrorist incidents in 2021

## তথ্যসূত্র

বিষয়শ্রেণী:আফগানিস্তানের মসজিদে বোমা হামলা
বিষয়শ্রেণী:আফগানিস্তানে গাড়ি ও ট্রাক বোমা হামলা
বিষয়শ্রেণী:তালেবান হামলা
বিষয়শ্রেণী:কাবুলের ভবন ও স্থাপনায় হামলা
বিষয়শ্রেণী:আফগানিস্তানের ভবনে বোমা হামলা
বিষয়শ্রেণী:আফগানিস্তানের ধর্মীয় ভবন ও স্থাপনায় হামলা
অঙ্গদ বীরসিং বাজওয়া

থাম্ব|রাষ্ট্রপতি ভবনে অঙ্গদ
**অঙ্গদ বীরসিং বাজওয়া** (জন্ম ২৯শে নভেম্বর ১৯৯৫) একজন ভারতীয় ক্রীড়া শুটার যিনি স্কিট বিভাগে প্রতিদ্বন্দ্বিতা করেন। তিনি ৬০ এর মধ্যে ৬০ স্কোর করার বিশ্ব রেকর্ড অধিকারী।

## ক্যারিয়ার
কুয়েত সিটিতে ২০১৫ সালের এশিয়ান শুটিং চ্যাম্পিয়নশিপে অঙ্গদ বাজওয়া ১২১/১২৫ এর শুটিং করে পুরুষদের স্কিটে জুনিয়র এ কক বিবাহগে স্বর্ণপদক জিতেছিলেন এবং নতুন এশিয়ান জুনিয়র রেকর্ড স্থাপন করেছিলেন। অঙ্গদ বাজওয়া পুরুষদের জুনিয়র দলগত স্কিট বিভাগে অনন্ত নারুকা এবং অর্জুন মানের সাথে স্বর্ণ জিতেছিলেন।

বাজওয়া জাকার্তায় ২০১৮ এশিয়ান গেমসে অংশ নিয়েছিলেন যেখানে তিনি ১২৫য়ের মধ্যে ১১৯ স্কোর করেছিলেন এবং চূড়ান্ত পর্বের জন্যে যোগ্যতা অর্জন করতে ব্যর্থ হন। তিনি পুরুষদের স্কিট প্রতিযোগিতার চূড়ান্ত রাউন্ডে ৬০/৬০ এর বিশ্ব রেকর্ড শ্যুট করে কুয়েত সিটির ২০১৮ এশিয়ান শটগান চ্যাম্পিয়নশিপে স্বর্ণপদক জিতেছিলেন ; এটি একটি মহাদেশীয় বা বিশ্ব-স্তরের টুর্নামেন্টের স্কিট শৃঙ্খলায় ভারতের প্রথম স্বর্ণপদক। 

২০২০ সালে কোভিড-১৯ বৈশ্বিক মহামারীর কোনও প্রতিযোগিতা ছাড়াই দীর্ঘকালবাদে ফিরে এসে মিশরের কায়রোতে অনুষ্ঠিত ২০২১য়ের ফেব্রুয়ারিতে প্রথম বিশ্বকাপ স্কিট দলগত ইভেন্টে তিনি ব্রোঞ্জ পদক জিতেছিলেন।

২০২১ সালের মার্চ মাসে নয়াদিল্লিতে বিশ্বকাপ আসরে, অঙ্গদ এবং তার দল আবার জিতেছিল, এবার কাতারের দলকে ৬ - ২ ব্যবধানে হারিয়ে স্কিট দলগত বিভাগে স্বর্ণপদক পেয়েছিলেন। কাতারের দলটি বাছাই পর্বে প্রথম স্থান অর্জন করেছিল। একদিন পরে তিনি নিজের গতি অব্যাহত রেখে মিক্সড টিম ইভেন্টে টানা দ্বিতীয় স্বর্ণপদক জিতেছিলেন কাজাখস্তান দলকে ৩৩ - ২৯ ফলাফলে পরাজিত করে।

নতুন দিল্লিতে ২০২১ সালের আইএসএসএফ বিশ্বকাপে মৈরাজ আহমদ খান এবং গুরজ্যোত সিংহ খানগুরার সাথে পুরুষদের স্কিট দলগত বিভাগে স্বর্ণপদক জিতেছিলেন অঙ্গদ বাজওয়া। 

## ব্যক্তিগত জীবন
২০২০ সালের হিসাবে, বাজওয়া মানব রচনা বিশ্ববিদ্যালয় থেকে বিবিএ শেষ করেছেন।  তিনি শেরউড কলেজে পড়াশোনা করেন এবং ভ্যানকুভারের ইউবিসি থেকে স্নাতক ডিগ্রি অর্জনের জন্য কিছু সময় কানাডায় চলে আসেন তবে ২০১৫ সাল থেকে আজ পর্যন্ত ভারতের প্রতিনিধিত্ব করতে ভারতে ফিরে আসেন। তাঁর বাবা গুরপাল সিং বাজওয়া কানাডার ব্যবসায়ী । 

## তথ্যসূত্র

বিষয়শ্রেণী:স্কিট শুটার
বিষয়শ্রেণী:ভারতীয় পুরুষ ক্রীড়া শুটার
বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের শুটার
বিষয়শ্রেণী:ভারতীয় অলিম্পিক শুটার
বিষয়শ্রেণী:পাঞ্জাব, ভারতের ক্রীড়া শুটার
ইহুদি-খ্রিস্টান

থাম্ব|এডাম এবং ইভ, শয়তানের প্ররোচনায় গন্ধম ফল ভক্ষনের কারণে স্বর্গ থেকে নির্বাসিত হয়।
**ইহুদি-খ্রিস্টান** (; ; ) পরিভাষাটি খ্রিস্টধর্ম ও ইহুদিধর্মকে একত্রে শ্রেণিবদ্ধ করতে ব্যবহৃত হয়, হয় ইহুদিধর্ম থেকে খ্রিস্টধর্মের উৎপত্তি প্রসঙ্গে, উভয় ধর্মের বাইবেলের সাধারণ ব্যবহার অথবা উভয় ধর্মের মধ্যে উপলব্ধ সমান্তরালতা বা অভিন্নতা ও শেয়ারকৃত মূল্যবোধের কারণে।

“ইহুদি-খ্রিস্টান” শব্দটি প্রথম ১৯শ শতকে ইহুদিদের খ্রিস্টধর্মে ধর্মান্তরিত করার শব্দ হিসাবে আবির্ভূত হয়েছিল। জার্মান  (যিহূদী খ্রীষ্টান) শব্দটি ফ্রিডরিখ নিৎশে ইহুদি ও খ্রিস্টান বিশ্বের দৃষ্টিভঙ্গির মধ্যে ধারাবাহিকতা বর্ণনা করতে ব্যবহার করেছিলেন।

স্নায়ুযুদ্ধের সময় এই শব্দটি মার্কিন যুক্তরাষ্ট্রে কমিউনিজমের বিপরীতে অবিচ্ছিন্ন আমেরিকান পরিচয়ের ইঙ্গিত দেওয়ার জন্য ব্যাপকভাবে ব্যবহৃত হয়েছিল। ধর্মতত্ত্ববিদ ও লেখক আর্থার এ. কোহেন তার ‘দ্য মিথ অব দ্য জুডেও-ক্রিশ্চিয়ান ট্র‍্যাডিশন’ গ্রন্থে যিহূদীয়-খ্রীষ্টীয় ধারণাটির ধর্মতাত্ত্বিক বৈধতা নিয়ে প্রশ্ন তুলেছেন, তিনি দাবি করেছেন যে এটি মূলত আমেরিকান রাজনীতির একটি আবিষ্কার ছিল।

এর সাথে সম্পর্কিত পরিভাষা “অব্রাহামীয় ধর্মের” মধ্যে ইহুদিধর্ম ও খ্রিস্টধর্ম ছাড়াও ইসলাম, দ্রুজ, বাহাই ধর্ম ও অন্যান্য ধর্ম অন্তর্ভুক্ত রয়েছে।

## পাদটীকা

## তথ্যসূত্র

## অধিকতর পাঠ
* Bobrick, Benson. *Wide as the Waters : The Story of the English Bible and the Revolution It Inspired*. Simon & Schuster 2001. 
* Paula Fredriksen. From Jesus to Christ: The Origins of the New Testament Images of Christ, Yale University Press, 
* Hexter, J. H. *The Judaeo-Christian Tradition* (Second Edition). Yale University Press, 1995; 
* McGrath, Alister. *In the Beginning: The Story of the King James Bible and How It Changed a Nation, a Language, and a Culture*. Anchor Books, 2002. .

## বহিঃসংযোগ

* Judeochristianity.org


বিষয়শ্রেণী:খ্রিস্টান পরিভাষা
বিষয়শ্রেণী:খ্রিস্টান ও ইহুদি ধর্ম সম্পর্কিত বিতর্ক
বিষয়শ্রেণী:পশ্চিমা সংস্কৃতি
মুস্তাদরাকে হাকিম

***মুস্তাদরাক আল হাকিম*** () হল পাঁচ খন্ডের একটি প্রসিদ্ধ হাদিস সংকলন গ্রন্থ। গ্রন্থটির প্রকৃত নাম হল *আল মুস্তাদরাক আলাস সাহিহাইন* ()। ইসলামি পণ্ডিত প্রসিদ্ধ সুন্নি মুহাদ্দিস হাকিম নিশাপুরী (নিশাপুর ইরানে অবস্থিত) এটি রচনা করেন। তিনি ৭২ বছর বয়সে হিজরি ৩৯৩ সালে (১০০২-১০০৩  খ্রিঃ) এটি লিখেছিলেন।

## বর্ণনা
গ্রন্থটিতে ৯০৪৫ হাদিস রয়েছে।  তিনি দাবি করেছিছেন যে, এর হাদিসগুলো সহিহ বুখারি বা সহিহ মুসলিম বা উভয়ের শর্ত অনুসারে সহিহ ছিল।

## আরও দেখুন
* সুন্নি গ্রন্থের তালিকা
* সহীহ বুখারী
* সহীহ মুসলিম
* সুনান-এ-ইবনে মাজাহ
* সুনানে আবু দাঊদ 
* সুনান আল-তিরমিজী
* সুনানে নাসাই

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
আলবিরেক্স নিগাতা

**আলবিরেক্স নিগাতা** (, ) হচ্ছে নিগাতা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের দ্বিতীয় স্তরের ফুটবল লীগ জে২ লীগে প্রতিযোগিতা করে। এই ক্লাবটি ১৯৫৫ সালে *নিগাতা ইলেভেন ফুটবল ক্লাব* নামে প্রতিষ্ঠিত হয়েছে। ৪২,৩০০ ধারণক্ষমতাবিশিষ্ট দেনকা বিগ সোয়ান স্টেডিয়ামে *আলবি* নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় আলবের্ত পুইগ এবং সভাপতির দায়িত্ব পালন করছেন দাইসুকে কোরেনাগা। জাপানি রক্ষণভাগের খেলোয়াড় ইয়ুতা হোরিগোমে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আলবিরেক্স নিগাতা এপর্যন্ত ৪টি শিরোপা জয়লাভ করেছে; যার মধ্যে ১টি জে২ লীগ এবং ৩টি হোকুশিনেতসু ফুটবল লীগ শিরোপা রয়েছে। ইসাও হোমা, কিশো ইয়ানো, ইয়োশিতো তেরাকাওয়া, এদমিলসন এবং শিনগো সুজুকির মতো খেলোয়াড়গণ আলবিরেক্স নিগাতার জার্সি গায়ে মাঠ কাঁপিয়েছেন।

## তথ্যসূত্র

## বহিঃসংযোগ
*  


বিষয়শ্রেণী:১৯৫৫-এ প্রতিষ্ঠিত ফুটবল ক্লাব
বিষয়শ্রেণী:১৯৫৫-এ জাপানে প্রতিষ্ঠিত
বিষয়শ্রেণী:জে২ লিগের ক্লাব
বিষয়শ্রেণী:জাপানের ফুটবল ক্লাব
সন্ত যোষেফ

**সন্ত যোষেফ** (ইংরেজি উচ্চারণে সেইন্ট জোসেফ) (; ; ) হলেন আনুশাসনিক সুসমাচারসমূহের একজন চরিত্র যিনি যীশুর মাতা মরিয়মের সাথে বিবাহবন্ধনে আবদ্ধ ছিলেন এবং যীশুর আইনসম্মত পিতা ছিলেন। পরবর্তী শতাব্দীগুলিতে রচিত জাল রচনাকর্মগুলি বাদে ধর্মসম্মত (canonical) সুসমাচার কিংবা সমসাময়িক ঐতিহাসিক কর্মে যোষেফের সম্পর্কে কোন সুনিশ্চিত বিবরণ জানা যায় না। সুসমাচারসমূহে যীশুর ভাইদের নাম রয়েছে; ২য় শতাব্দীর শেষভাগে রচিত অপ্রামাণিক যাকোবের সুসমাচার যীশুর এই ভাইদের সন্ত যোষেফের পূর্বের বিবাহজাত সন্তান হিসাবে তত্ত্বায়ন করে৷ এই অবস্থানটি এখনও অর্থডক্স মণ্ডলীসমূহ ধারণ করে, তবে পশ্চিমা মণ্ডলীসমূহ যিরোমের সেই যুক্তি ধরে রেখেছে যে যোষেফ ও মরিয়ম উভয়ই আজীবন কুমার-কুমারী ছিলেন এবং যীশুর ভাইয়েরা তার চাচতো ভাই ছিলেন। ঐতিহাসিক চরিত্র হিসাবে যোষেফ সংক্রান্ত পরিপ্রেক্ষণ সুসমাচার পুস্তকগুলোর ধর্মতাত্ত্বিক পাঠ থেকে ভিন্ন।

যোষেফকে **সন্ত যোষেফ** হিসাবে ক্যাথলিক মণ্ডলী, পূর্ব অর্থডক্স মণ্ডলী, প্রাচ্যদেশীয় মণ্ডলী, ইঙ্গবাদ ও লুথারীয়বাদে শ্রদ্ধা করা হয়।

## নূতন নিয়মে উল্লেখ

## সুসমাচারসমূহে উল্লেখ

### বংশধারা

### পেশাগত জীবন

### আধুনিক গুণগ্রাহিতা

### মৃত্যু

## ভক্তি

### উৎসব

### পাত্রিস কোর্দে এবং সন্ত যোষেফ বর্ষ

## পৃষ্ঠপোষকতা

### স্থান, গির্জা ও সংগঠনসমূহ

### প্রার্থনা ও আরাধনা

## শিল্প

## সংগীত

## আরও দেখুন

## পাদটীকা

## তথ্যসূত্র

*
* Ferguson, Everett; Michael P. McHugh, Frederick W. Norris, "Joseph" in *Encyclopedia of early Christianity*, Volume 1, p.&nbsp;629
* Crossan, John Dominic. *Jesus: A Revolutionary Biography*. Harpercollins: 1994. .
* Dickson, John. *Jesus: A Short Life*, Lion Hudson plc, 2008, , ,  Internet Archive
* Fiensy, David A., *Jesus the Galilean: soundings in a first century life*, Gorgias Press LLC, 2007, , , Google books
* Geza, Vermes  ''The Authentic Gospel of Jesus'' (London, Penguin Books, 2004) 

## অধিকতর পাঠ
* ''Guardian of the Redeemer'' (Redemptoris Custos) by Pope John Paul II (January 1, 1989)

## বহিঃসংযোগ

* 
*  (Orthodox icon and synaxarion for the Sunday after Nativity)
* 
*  (Orthodox icon and synaxarion for the Sunday after Nativity)
* 
* 
* 
* 
* 
* 
* 
* 
* 
* 

বিষয়শ্রেণী:পবিত্র ভূমির সাধু
বিষয়শ্রেণী:সন্ত যোষেফ (মেরির স্বামী)
বিষয়শ্রেণী:কাঠমিস্ত্রি
বিষয়শ্রেণী:নিউ টেস্টামেন্টের খ্রিস্টান সাধু
বিষয়শ্রেণী:যিশুর পরিবার
বিষয়শ্রেণী:বেথলেহেমের ব্যক্তি
বিষয়শ্রেণী:রোমান-যুগের ইহুদি
বিষয়শ্রেণী:১ম শতাব্দীর খ্রিস্টান সন্ত
বিষয়শ্রেণী:অ্যাঙ্গলিকান সাধু
কিতাবুল আসার

***কিতাবুল আসার*** (আরবি: كتاب الآثار ; ইংরেজি: *Kitabul Asar*), ইমাম আবু হানিফার ছাত্র ইমাম মুহাম্মদ ইবনে হাসান শাইবানী (১৩২ হিজরী - ১৮৯ হিজরি) রচিত পূর্ববর্তী একটি হাদিস গ্রন্থ। এই গ্রন্থটি একদা ইমাম আবু হানিফার প্রতি আরোপ করা হয়েছে।  

## বর্ণনা
বইটিতে মাকতাবা শামিলা অনুসারে প্রায় এক হাজার হাদিস রয়েছে। এটি রচিত প্রাচীনতম হাদিস গ্রন্থগুলির মধ্যে একটি। বইটিতে অনেক হাদিস রয়েছে যা নবী মুহাম্মদের সাথে সরাসরি সংযুক্ত রয়েছে অন্যদিকে সাহাবা (নবি মুহাম্মদের সাহাবী) এর বর্ণনা রয়েছে। এর কিছু হাদিস সাহাবাদের ছাত্রদেরও রয়েছে  বলে আরোপিত করা হয়েছে।

## প্রকাশনা
বইটি বিশ্বের অনেক প্রকাশনা সংস্থা প্রকাশ করেছে:

* ইমাম আবু হানিফার আল-আসার: প্রকাশিত: তুরাস পাবলিশিং (২৫ নভেম্বর ২০০৬)। 

## আরও দেখুন
* সুন্নি গ্রন্থের তালিকা
* সহীহ বুখারী
* সহীহ মুসলিম
* সুনান-এ-ইবনে মাজাহ
* সুনানে আবু দাঊদ 
* সুনান আল-তিরমিজী
* সুনানে নাসাই

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
সিঙ্গার বাংলাদেশ

**সিঙ্গার বাংলাদেশ লিমিটেড** বাংলাদেশের একটি সেলাই মেশিন প্রস্তুতকারক কোম্পানি। কোম্পানিটি ব্রিটিশ ঔপনিবেশিক যুগে সেলাই মেশিনের প্রস্তুতকারক প্রতিষ্ঠান হিসেবে কাজ শুরু করে। ধীরে ধীরে বৃদ্ধির মাধ্যমে এটি এখন সেলাই মেশিনের পাশাপাশি ভোক্তা ইলেকট্রনিক্সের অন্যতম নির্মাতা এবং পরিবেশক।

## ইতিহাস
১৯০৫ সালে সিঙ্গার বাংলাদেশের প্রথম কার্যক্রম শুরু হয়। পরবর্তীতে ১৯২০ সালে ঢাকা ও চট্টগ্রামে দুটি দোকান স্থাপন করা হয়। ১৯৪৭ সালে উপমহাদেশের বিভাজনের পর বাংলাদেশ পূর্ব পাকিস্তান হিসাবে অভিভূত হয়। পূর্ব পাকিস্তানে সিঙ্গার পাকিস্তানের একটি শাখা পরিচালিত হত এবং পণ্যগুলি পশ্চিম পাকিস্তান থেকে আসত। প্রাথমিকভাবে, মাত্র ১০ টি দোকানে কার্যক্রম শুরু করা হয়েছিল, যা ১৯৬০ এর দশকের শেষের দিকে ৪৩ এ উন্নীত হয়েছিল। বাংলাদেশ মুক্তিযুদ্ধের পর নতুন করে উদীয়মান দেশ বাংলাদেশে সিঙ্গারকে তার কার্যক্রম ২৩টি দোকানের মধ্যে সীমাবদ্ধ রাখতে হয় এবং শাখা অফিসটিকে দেশের অফিসে উন্নীত করা হয়। ১৯৭৯ সালে বিনিয়োগ নীতিতে পরিবর্তন নতুন ব্যবসার সুযোগ সৃষ্টি করে এবং এইসময় সিঙ্গার একটি অপারেটিং কোম্পানি হিসেবে নিবন্ধিত হয়, ১৯৮০ সালে চট্টগ্রামে প্রতি বছর ১০০০০ ইউনিট ক্ষমতাসম্পন্ন একটি সেলাই মেশিন উৎপাদন কারখানা প্রতিষ্ঠিত হয়। ১৯৮৯ সালে ক্ষমতা উল্লেখযোগ্যভাবে বেড়ে প্রতি বছর ২৫০০০ ইউনিটে দাঁড়িয়েছে। যদিও সেলাই মেশিন সিঙ্গারের মূল ব্যবসা, সিঙ্গার বাংলাদেশের ব্যবস্থাপকগণ উপলব্ধি করেছেন যে দীর্ঘমেয়াদে টেকসই প্রবৃদ্ধির জন্য এটিকে তার উৎপাদিত পণ্যে আরও বৈচিত্র্য আনতে হবে। এই উপলব্ধি সিঙ্গার কে অসংখ্য পরিসরে পণ্যের বৈচিত্র্যের দিকে পরিচালিত করে। ১৯৮৫ সালে, সিঙ্গার ভবিষ্যতের বৃদ্ধি এবং সম্প্রসারণের জন্য একটি একক পণ্য থেকে একটি মাল্টি-প্রোডাক্ট কনজিউমার টেকসই সংস্থায় রূপান্তরিত হতে শুরু করে। ১৯৯৩ সালে, কোম্পানি তার নতুন অডিও ভিডিও প্ল্যান্ট এবং ১৯৯৬ সালে, ওয়াশিং মেশিন অ্যাসেম্বলিং বিভাগ প্রতিষ্ঠা করে। পরবর্তীতে ২০০১ সালে কোম্পানি মোটর সাইকেল একত্রিত করার উদ্যোগ নেয় এবং ২০০৬ সালে বিভিন্ন ধরনের তার (দেশীয় ও বিদ্যুৎ তার) উৎপাদন শুরু করে। মার্চ ২০১৯ সালে আর্কেলিক এবং রিটেইল হোল্ডিংস এনভি সিঙ্গার বাংলাদেশ লিমিটেডের ৫৭% শেয়ার কিনে নেয়।

### সামাজিক দায়বদ্ধতা
'সিঙ্গার ফর সোসাইটি' প্রকল্পের অংশ হিসেবে সিঙ্গার বাংলাদেশ লিমিটেড গুরুতর কোভিড-১৯ রোগীদের জন্য ঢাকার ও বাইরের তিনটি হাসপাতালে কৃত্রিম শ্বাসযন্ত্র দান করে। বাংলাদেশে কোভিড-১৯ মহামারি শুরু হওয়ার পরপরই তারা সারা দেশের বেশ কয়েকটি হাসপাতালে রেফ্রিজারেটর, ওয়াশিং মেশিন এবং মাইক্রোওয়েভ ওভেন দান করে, যাতে ডাক্তার ও নার্সদের নিরাপত্তা সহজতর হয়।

## তথ্যসূত্র

## বহিঃসংযোগ
* 

বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
বিষয়শ্রেণী:বাংলাদেশী মার্কা
বিষয়শ্রেণী:চট্টগ্রাম স্টক এক্সচেঞ্জে তালিকাভুক্ত কোম্পানি
বিষয়শ্রেণী:ঢাকা ভিত্তিক প্রস্তুতকারক কোম্পানি
৬৯তম ফিফা কংগ্রেস

**৬৯তম ফিফা কংগ্রেস** ৫ জুন ২০১৯ তারিখে ফ্রান্সের প্যারিসের প্যারিস এক্সপো পোর্তে ডি ভার্সাইতে অনুষ্ঠিত হয়।

## ২০১৯-এর সভাপতি নির্বাচন
১৩ জুন, ২০১৮ তারিখে মস্কোতে অনুষ্ঠিত ৬৮তম ফিফা কংগ্রেসের সময় বর্তমান ফিফা সভাপতি জিয়ান্নি ইনফান্তিনো দ্বিতীয় মেয়াদের জন্য তার প্রার্থীতা ঘোষণা করেন। ২০১৯ সালের ৫ ফেব্রুয়ারি নির্ধারিত সময়সীমা অতিক্রান্ত হওয়ার পর পর্যন্ত তিনিই একমাত্র প্রার্থী ছিলেন। ফলশ্রুতিতে, ফিফা সভাপতি হিসেবে পুনরায় নির্বাচিত হওয়ার নিশ্চয়তা পাওয়া যায়।

### ভোটের ফলাফল

## তথ্যসূত্র

## বহিঃসংযোগ
* 

বিষয়শ্রেণী:ফিফা কংগ্রেস
বিষয়শ্রেণী:২০১৯-এ ফুটবল
বিষয়শ্রেণী:২০১৯-এর সম্মেলন
বিষয়শ্রেণী:প্যারিসে ক্রীড়া
বিষয়শ্রেণী:২০১০-এর দশকে প্যারিস
বিষয়শ্রেণী:২০১০-এর দশকে ফরাসি ক্রীড়া
চিঙ্কি যাদব

**চিঙ্কি যাদব** একজন ভারতীয় মহিলা স্পোর্ট শুটার, যিনি ২৫ মিটার পিস্তল বিভাগে প্রতিযোগিতা করেন। ২০১৯ এশিয়ান শুটিং চ্যাম্পিয়নশিপের ফাইনালের জন্য বাছাই হয়ে তিনি ২০২০ গ্রীষ্মকালীন অলিম্পিকে ভারতের পক্ষে একটি কোটা  অর্জন করেছিলেন।

## প্রাথমিক জীবন
চিঙ্কি ১৯৯৭ সালের ২৬শে নভেম্বর মধ্য প্রদেশের ভোপালে জন্মগ্রহণ করেছিলেন। তার পরিবার তাঁতীয়া টোপ নগর স্পোর্টস কমপ্লেক্সের প্রাঙ্গনে একটি একক কামরার কোয়ার্টারে বসবাস করত  তার বাবা মেহতাব সিং যাদব এই ক্রীড়া কমপ্লেক্সে বৈদ্যুতিক হিসাবে কাজ করতেন। যাদব তার বাবার সাথে কমপ্লেক্সে শ্যুটিং রেঞ্জে যেতে যেতে শ্যুটিং-য়ের প্রতি আগ্রহী হন এবং ২০১২ সালে প্রশিক্ষণ নেওয়ার সিদ্ধান্ত নিয়েছিলেন।  মধ্য প্রদেশ শুটিং একাডেমিতে প্রশিক্ষক যশপাল রাণার অধীনে তিনি পিস্তল প্রশিক্ষণ শুরু করেছিলেন  এবং তার ছোট ভাই রাজেশ শটগান বেছে নিয়েছিলেন, তবে রাজেশ পরবর্তীকালে ক্রীড়ায় বেশিদূর অগ্রসর হতে পারেননি।

২০১৯ হিসাবে, চিঙ্কি একজন সহকারী ব্যাংক ম্যানেজার হিসাবে কাজ করেন।

## কার্যকাল
চিঙ্কি কুয়েত সিটিতে ২০১৫ এশিয়ান শুটিং চ্যাম্পিয়নশিপে জুনিয়র মহিলাদের ২৫ মিটার পিস্তল ইভেন্টে ৫৭০ এর স্কোর দিয়ে ব্রোঞ্জ পদক জয় করেন। ২০১৬ সালের আইএসএসএফ জুনিয়র বিশ্বকাপে, তিনি গাবালায় ২৫ মিটার পিস্তল দলগত বিভাগেও ব্রোঞ্জ জিতেছিলেন এবং সুহলে একই ইভেন্টে ব্রোঞ্জ জিতেছে। তিনি মুশকান এবং গৌরী শেওরান সহ দলগত বিভাগে সুহলে ২০১৭ সালের আইএসএসএফ জুনিয়র ওয়ার্ল্ড চ্যাম্পিয়নশিপেও ব্রোঞ্জ জিতেছিলেন।

চিঙ্কি ২০১৯ এর এশিয়ান শ্যুটিং চ্যাম্পিয়নশিপের কোয়ালিফিকেশন রাউন্ডে ৫৮৮ স্কোর নিয়ে দ্বিতীয় স্থান অর্জন করেছিলেন এবং ফাইনালের জন্য যোগ্যতা অর্জন করেছিলেন। এই পারফরম্যান্স তাকে ২০২০ গ্রীষ্মকালীন অলিম্পিকের জন্য কোটা এনে দিয়েছিল। তিনি ১১৬ স্কোর নিয়ে ফাইনালে ষষ্ঠ স্থান অর্জন করেছিলেন।

## তথ্যসূত্র

বিষয়শ্রেণী:ভারতীয় নারী ক্রীড়া শুটার
বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
গোক মাদ্রাসা (তোকাত)

**গোকমাদ্রাসা** বা **গোক মাদ্রাসা** তুরস্কের টোকাত প্রদেশের টোকাত শহরে অবস্থিত একটি মাদ্রাসা। এটি ১৩ শতকের রুম সালতানাতের একটি মাদ্রাসা।বছরের পর বছর ধরে সেলজুক স্থাপত্যের এই দুর্দান্ত অংশটি *"* টোকট মজেসি" (টোকাটের জাদুঘর), একটি প্রত্নতাত্ত্বিক এবং নৃতাত্ত্বিক জাদুঘর হিসাবে ব্যবহৃত হত। যা ২০১২ সালে বিছানা অঞ্চলে স্থানান্তরিত হয়ে যায়।

## আরও দেখুন

* হাতুনিয়ে ক্যালিয়েইসি

## চিত্রশালা

চিত্র:Tokat Gök Medrese 2052b.jpg|যাদুঘর হিসাবে ব্যবহৃত টোকাত গোক মাদ্রাশা
চিত্র:Tokat Gök Medrese 080.jpg|যাদুঘর হিসাবে ব্যবহৃত টোকাত গোক মাদ্রাশার সামনের ছবি 
চিত্র:Tokat Gök Medrese 083.jpg|যাদুঘর হিসাবে ব্যবহৃত টোকাত গোক মাদ্রাশার সামনের ছবি
চিত্র:Tokat Gök Medrese 079.jpg|যাদুঘর হিসাবে ব্যবহৃত টোকাত গোক মাদ্রাশার কারুকার্য
চিত্র:Tokat Gök Medrese 084.jpg|যাদুঘর হিসাবে ব্যবহৃত টোকাত গোক মাদ্রাশার কারুকার্য
চিত্র:Tokat Gök Medrese 085.jpg|যাদুঘর হিসাবে ব্যবহৃত টোকাত গোক মাদ্রাশার কারুকার্য
চিত্র:Tokat Gök Medrese 086.jpg|যাদুঘর হিসাবে ব্যবহৃত টোকাত গোক মাদ্রাশার বাগানের ছবি
চিত্র:Tokat Gök Medrese 088.jpg|যাদুঘর হিসাবে ব্যবহৃত টোকাত গোক মাদ্রাশার বাগানের কারুকার্য
চিত্র:Tokat Museum 93-95 090.jpg|জাদুঘরে প্রদর্শিত নিদর্শন
চিত্র:Tokat Museum 93-95 091.jpg|জাদুঘরে প্রদর্শিত জল বাহক
চিত্র:Tokat Museum 93-95 094.jpg|জাদুঘরে প্রদর্শিত সম্ভবত ১৯তম শতাব্দীর পোশাক
চিত্র:Tokat Museum 93-95 095.jpg|জাদুঘরে প্রদর্শিত পোশাক এবং নেকলেস 


## তথ্যসূত্র
 
 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:তুরস্কের সেলজুক স্থাপত্য
বিষয়শ্রেণী:তুরস্কের মাদ্রাসা
বিষয়শ্রেণী:রুম সালতানাত
বিষয়শ্রেণী:১৩শ শতাব্দীর মাদ্রাসা
বিষয়শ্রেণী:সেলজুক স্থাপত্য
স্বয়ংক্রিয় যন্ত্রচালিত ধাতু ঢালাই

[থাম্ব| অ্যাবিকোর বিনজেল টর্চ সহ থ্রু আর্ম টর্চ সেটআপ ব্যবহার করে [ঝালাই|ওয়েল্ডিংয়ের জন্য ব্যবহৃত FANUC ছয় অক্ষের রোবটের একটি সেট।]]
**রোবট ঝালাই** হল যন্ত্রচালিত প্রোগ্রামযোগ্য সরঞ্জাম (রোবট) এর ব্যবহার যা উভয় ঝালাই সম্পাদন করে এবং অংশ পরিচালনা করে  একটি ঝালাই প্রক্রিয়াকে সম্পূর্ণরূপে স্বয়ংক্রিয় করে তোলে। প্রক্রিয়াগুলো যেমন গ্যাস মেটাল আর্ক ওয়েল্ডিং, যখন প্রায়শই স্বয়ংক্রিয়,  রোবট ঝলাইয়ের সমতুল্য হওয়া প্রয়োজনীয় নয়, যেহেতু কোনও মানব পরিচালক মাঝে মাঝে ঝালাইয়ের জন্য উপকরণ প্রস্তুত করে। রোবট ওয়েল্ডিং সাধারণত প্রতিরোধক স্পট ওয়েল্ডিং এবং আর্ক ওয়েল্ডিংয়ের উচ্চ উৎপাদন কার্যের জন্য ব্যবহৃত হয়,   যেমন স্বয়ংচালিত শিল্প

রোবট ঝালাই রোবোটিকসের তুলনামূলকভাবে নতুন প্রয়োগ, যদিও ১৯৬০ এর দশকে মার্কিন যুক্তরাষ্ট্রের শিল্পে রোবট প্রথম চালু হয়েছিল। ১৯৮০ এর দশক পর্যন্ত ওয়েল্ডিংয়ে রোবটগুলোর ব্যবহার শুরু হয় নি, যখন স্বয়ংচালিত শিল্প স্পট ওয়েল্ডিংয়ের জন্য রোবটগুলো ব্যাপকভাবে ব্যবহার শুরু করে। তার পর থেকে, শিল্পে ব্যবহৃত রোবটের সংখ্যা এবং তাদের প্রয়োগগুলোর সংখ্যা উভয়ই খুব বেড়েছে। ২০০৫ সালে, উত্তর আমেরিকার শিল্পে ১২০,০০০ এরও বেশি রোবট ব্যবহৃত হয়েছিল, যার মধ্যে প্রায় অর্ধেকটি ঝালাইএর জন্য।  বৃদ্ধি মূলত সরঞ্জামের উচ্চ ব্যয় এবং উচ্চ-উৎপাদন কার্য উদ্ভূত সীমাবদ্ধতার  দ্বারা সীমিত করা হয়।

সম্প্রতি রোবট আর্ক ওয়েল্ডিং দ্রুত বৃদ্ধি শুরু করেছে এবং ইতোমধ্যে এটি প্রায় 20% শিল্প রোবট অ্যাপ্লিকেশনকে নেতৃত্ব দেয়। আর্ক ওয়েল্ডিং রোবটগুলোর প্রধান উপাদান হ'ল ম্যানিপুলেটর বা যান্ত্রিক ইউনিট এবং নিয়ামক, যা রোবটের "মস্তিষ্ক" হিসাবে কাজ করে। ম্যানিপুলেটরটি হল যেটা রোবটকে চালাতে সহায়তা করে নিয়ে যায় এবং এই প্রক্রিয়াগুলোর নকশাকে বিভিন্ন সাধারণ ধরনে শ্রেণিবদ্ধ করা যেতে পারে যেমন এসসিএআরএ এবং কার্টেসিয়ান স্থানাঙ্ক রোবট, যা মেশিনের বাহুগুলোকে নির্দেশ করতে বিভিন্ন স্থানাঙ্ক ব্যবস্থা ব্যবহার করে।

রোবট একটি প্রাক-প্রোগ্রামযুক্ত অবস্থানের ঝালাই করতে পারে, মেশিনের দৃষ্টি দ্বারা পরিচালিত হতে পারে, বা দুটি পদ্ধতির সংমিশ্রণে হতে পারে।  তবে, রোবোটিক ওয়েল্ডিংয়ের অনেক সুবিধা একে এমন একটি প্রযুক্তি হিসাবে প্রমাণ করেছে যা অনেক মূল সরঞ্জাম নির্মাতাকে নির্ভুলতা, পুনরাবৃত্তি-ক্ষমতা এবং উপাদান বাড়াতে সাহায্য করে।  

স্বয়ংক্রিয়, রোবোটিক ওয়েল্ডিং থেকে সংগ্রহ করা প্রকৃত সময়ের  বৈদ্যুতিক তথ্য বিশ্লেষণের জন্য ১৯৯০ এর দশকের শেষের দিকে স্বাক্ষর ছবি প্রক্রিয়াকরণ প্রযুক্তিটি বিকশিত হয়েছে, এভাবে ঝালাইগুলোর সর্বোত্তম কাজ সম্পাদনে সক্ষম করে।

## তথ্যসূত্র

## বহিঃসংযোগ

বিষয়শ্রেণী:ধাতু ঢালাই
বিষয়শ্রেণী:শিল্পক্ষেত্রীয় রোবটবিজ্ঞান
শীতল ঝালাই

থাম্ব|ঠান্ডা ঝালাইএর প্রস্থচ্ছেদওয়েল্ডের আগে এবং পরে
**ঠান্ডা ঝালাই** বা **সংযোগ ঝালাই** হলো একটি কঠিন পদার্থের ঝালাই প্রক্রিয়া। ঝালাই করা হবে এমন দুটি অংশের মিলনস্থলে একীভবন বা তাপ দেওয়া ছাড়াই সংযোগ দেওয়া হয়। একীভবন ঝালাই প্রক্রিয়ার অমিল, কোনও তরল বা গলিত অবস্থা সন্ধিস্থলে উপস্থিত থাকে না।

ঠান্ডা ঝালাই প্রথম ১৯৪০ এর সময়ে একটি সাধারণ উপকরণ ঘটনা হিসাবে স্বীকৃত ছিল। তারপরে এটি আবিষ্কার করা হয়েছিল যে দুটি একই ধাতুর পরিষ্কার, সমতল পৃষ্ঠ দৃঢ়ভাবে লেগে থাকবে যদি বায়ুশূন্য স্থানে এদেরকে সংযোগ করা হয়। সদ্য আবিষ্কৃত মাইক্রো-  এবং ন্যানো-স্কেল ঠান্ডা ঝালাই  ন্যানোফ্যাব্রেকশন প্রক্রিয়াতে সম্ভাবনা দেখিয়েছে।

আবেদনগুলিতে তারের মজুত  এবং বৈদ্যুতিক সংযোগগুলি অন্তর্ভুক্ত রয়েছে (যেমন অন্তরণ-আয়তন সংযোগকারী এবং তারের মোড়ানো সংযোগ)।

## মহাশূন্যে
প্রারম্ভিক কৃত্রিম উপগ্রহের যান্ত্রিক সমস্যাগুলি কখনও কখনো ঠান্ডা ঝালাইয়ের উপর আরোপিত ছিল।

২০০৯ সালে ইউরোপীয়ান মহাকাশ গবেষণা সংস্থা একজন সহকর্মীর রিভিউ করা গবেষণাপত্র প্রকাশ করেছিল যাতে বিশ্বে শীতল ঝালাই কেন একটি গুরুত্বপূর্ণ বিষয় (যা মহাকাশযানের নকশাকারীদের ভালোভাবে বিবেচনা করা উচিত) তা উঠে এসেছিলো।  গবেষণাপত্রটি 1991 সাল থেকে গ্যালিলিও মহাকাশযান উচ্চ-্প্রাপ্ত অ্যান্টেনার সাথে একটি নথিভুক্ত উদাহরণও উদ্ধৃত করেছে 

সমস্যার একটি উৎস হলো ঠান্ডা ঝালাই যোগ হওয়ার পৃষ্ঠগুলির মধ্যে আপেক্ষিক গতি বাদ দেয় না। এটি পীড়ন, ভাঙ্গন, স্টিকিং, stiction এবং কিছু ক্ষেত্রে সমাপতনের জন্য আসঞ্জনের বিস্তৃত ভাবে সংজ্ঞায়িত ধারণা ন্যস্ত করে। উদাহরণস্বরূপ, কোনও সংযোগে উভয় শীতল (বা "বায়ুশূন্য") ঝালাই এবং পীড়ন (বা ভাঙ্গন বা আঘাত) এর ফলাফল হওয়া সম্ভব। কাজেই পীড়ন এবং ঠান্ডা ঝালাই পারস্পরিক স্বতন্ত্র নয়।

## ন্যানোস্কেল
ম্যাক্রো-স্কেলে ঠান্ডা ঝালাই প্রক্রিয়াটি যার সাধারণত বেশি প্রয়োগিত চাপের প্রয়োজন হয় তার ব্যতিক্রম বিজ্ঞানীরা আবিষ্কার করেন যে একক-স্ফটিকের অত্যন্ত চিকন সোনার ন্যানো তারগুলি (10 ন্যানোমিটারের চেয়ে কম ব্যাস) উল্লেখযোগ্যভাবে কম প্রয়োগকৃত চাপে একা যান্ত্রিক যোগাযোগের মাধ্যমে কয়েক সেকেন্ডের মধ্যে একসাথে শীতল ঝালাই করা যেতে পারে ।  উচ্চ বিশ্লেষণের চালান  ইলেক্ট্রন অনুবীক্ষণ এবং ইন-সিটু পরিমাপ প্রকাশ করে যে  কিছু একই স্ফটিক স্থিতিবিন্যাস, শক্তি এবং ন্যানো তারের মত বৈদ্যুতিক পরিবাহিতা সহ ওয়েল্ডগুলো প্রায় নিখুঁত।  ন্যানোস্কেলের নমুনা মাত্রা, স্থিতিবিন্যাস-সংযুক্তি প্রক্রিয়া এবং যান্ত্রিক সহায়তায় দ্রুত পৃষ্ঠে ছড়ানো ইত্যাদি ওয়েল্ডগুলির উচ্চ মানের জন্য দায়ী। ন্যানোস্কেল ওয়েল্ডগুলি স্বর্ণ ও রৌপ্য এবং রৌপ্য এবং রৌপ্যের মধ্যেও প্রদর্শিত হয়েছিল, এটি ইঙ্গিত করে যে ঘটনাটি সাধারণভাবে প্রযোজ্য হতে পারে এবং তাই এটা বাল্ক ধাতু অথবা ধাতব পাতলা ফিল্মের জন্য ম্যাক্রোস্কোপিক ঠান্ডা ঝালাইয়ের প্রাথমিক পর্যায়ে একটি পরমানুবিক দৃশ্য প্রদান করে।

## আরো দেখুন

## তথ্যসূত্র

## আরও পড়ুন

বিষয়শ্রেণী:ঝালাই
বিষয়শ্রেণী:ধাতু ঢালাই
বোধগম্য তাপ

কোন বস্তু বা তাপগতীয় সিস্টেম এ যে তাপের আদান-প্রদান হলে তার তাপমাত্রা পরিবর্তিত হয় এবং তার সাথে উক্ত সিস্টেমের কিছু দৃশ্যমান বৈশিষ্ট্যেরও পরিবর্তন হতে পারে তাকে **বোধগম্য তাপ** বলে। কিন্তু এক্ষত্রে সিস্টেমের আয়তন, চাপের মত নির্দিষ্ট কিছু দৃশ্যমান বৈশিষ্ট্য অপরিবর্তনীয়ও থাকতে পারে

## ব্যবহার
 
বোধগম্য তাপ আসলে সুপ্ত তাপ এর বিপরীত একটি রাশি। সুপ্ত তাপ হল সেই তাপ যার আদান প্রদান ঘটলে সিস্টেমের তাপমাত্রার কোন পরিবর্তন হয় না, অর্থাৎ এটির উপস্থিতি বোঝা যায় না বা এটি সিস্টেমে সুপ্তাবস্থায় থাকে। উদাহরণস্বরূপ, কোন পদার্থের দশা পরিবর্তনের সময় যেমন বরফ গলনের সময় বরফ ও তরলের সিস্টেমের তাপমাত্রা সমস্ত বরফ গলে যাওয়া অবধি স্থির থাকে। 'সুপ্ততাপ' এবং 'বোধগম্যতাপ' আসলে পারস্পরিক সম্পর্কযুক্ত।

কোন একটি তাপগতীয় প্রক্রিয়াধীন কোন বস্তুর আপেক্ষিক তাপ (*c*), তাপমাত্রার পরিবর্তন(\Delta T) ও তার ভর(*m*) এর গুণফলই হবে উক্ত প্রক্রিয়ার বোধগম্য তাপ। অর্থাৎ:

:  Q_{sensible} = m c \Delta T \, .

*বোধগম্য তাপ* এবং *সুপ্ত তাপ* শক্তির কোনও বিশেষ রূপ নয়।বরং এরা কোন বস্তু বা তাপগতীয় সিস্টেমের ওপর এদের ওপর কী প্রভাব পড়ে সেটা বিবেচনায় নিয়ে কোন বস্তু বা তাপগতীয় সিস্টেমে তাপের বিনিময় ব্যাখ্যা করে।

আদি বিজ্ঞানীরা যারা তাপগতিবিদ্যার ধারণা প্রবর্তন করেছিলেন, তাঁদের লেখায় ক্যালোরিমিতিতে বোধগম্য তাপের তাৎপর্য স্পষ্ট ছিল। জেমস প্রেসকট জুল ১৮৪৭ সালে বোধগম্য তাপকে এমন একটি শক্তি হিসাবে ব্যাখ্যা করেছিলেন যা থার্মোমিটারের মাধ্যমে পরিমাপ করা যায়।

প্রকৃতিতে বিভিন্ন ক্ষেত্রে শক্তি পরিবহনের সময় বোধগম্য তাপ ও সুপ্ত তাপ উভয়ই লক্ষ্য করা যায়। সুপ্ততাপ মূলতঃ দশা পরিবর্তনের সাথে সম্পর্কিত, ধ্রুব তাপমাত্রায় এই তাপ পরিমাপ করতে হয়। বিশেষত প্রকৃতিতে জলীয় বাষ্পের দশা পরিবর্তনের সময়, বেশিরভাগ ক্ষেত্রে যখন বাষ্পীকরণ এবং ঘনীভবন হয়, তখন সুপ্ততাপ কাজ করে। অপরদিকে বোধগম্য তাপ সরাসরি প্রকৃতির তাপমাত্রা পরিবর্তন করে ফেলে।

আবহাওয়াবিদ্যায়, 'বোধগম্য তাপ প্রবাহ(ফ্লাক্স)' শব্দটির অর্থ ভপৃষ্ঠ থেকে বায়ুমণ্ডলে পরিবহন প্রক্রিয়ায় যে পরিমাণ তাপের প্রবাহ(ফ্লাক্স) ঘটে তার পরিমাণ। এটি পৃথিবীর পৃষ্ঠের শক্তির চাহিদার যোগান দেয়ার জন্য একটি গুরুত্বপূর্ণ উৎস। বোধগম্য তাপ প্রবাহ সাধারণত এডি কোভ্যারিয়েন্স পদ্ধতিতে পরিমাপ করা হয়।

বোধগম্য তাপ সাধারণত কোন বস্তুর অভ্যন্তরীণ শক্তিকে বৃদ্ধি করে। এর ফলে বস্তুটির অণু-পরমাণুগুলোও অধিক গতিশীল হয়। ফলে সামগ্রিকভাবে বস্তুটির তাপমাত্রা বৃদ্ধি পায়।

## আরো দেখুন

* এডি তাপ প্রবাহ সাধারণত পদ্ধতিতে পরিমাপ করা হয়। কোভ্যারিয়েন্স ফ্লাক্স (এডি কোরিলেশন, এডি ফ্লাক্স)
* এনথালপি
* আদর্শ পদার্থসমূহের জন্য বিভিন্ন তাপীয় বৈশিষ্ট্যের তথ্যসংগ্রহ

## তথ্যসূত্র
 

5.Thermodynamics An Engineering Approach, by Yunus A. Cengel and Michael Boles.

বিষয়শ্রেণী:তাপগতিবিজ্ঞান
বিষয়শ্রেণী:বায়ুমণ্ডলীয় তাপগতিবিজ্ঞান
সঞ্চারিত ইলেকট্রন

[ডান|থাম্ব|227x227পিক্সেল| [বেনজিন, বৃত্ত দ্বারা নির্দেশিত সঞ্চারিত ইলেক্ট্রন।]]
রসায়নে, কোন অণু, আয়ন বা কঠিন ধাতুর ডিলোকালাইজড ইলেকট্রন হল সেই ইলেকট্রন, যা একটি একক পরমাণু বা একটি মাত্র সমযোজী বন্ধনের সাথে যুক্ত নয়।।  ডিলোকালাইজেশন শব্দটি সাধারণ/ অবিশেষায়িত শব্দ এবং বিভিন্ন ক্ষেত্রে এর একটু ভিন্ন অর্থ থাকতে পারে।

* জৈব রসায়নে, এটি সংযুক্ত সিস্টেম এবং সুগন্ধযুক্ত যৌগের অনুরণনকে বোঝায়।
* কঠিন পদার্থবিজ্ঞানে **সঞ্চারিত ইলেকট্রন বলতে** মুক্ত ইলেকট্রনকে বোঝায় যা বৈদ্যুতিক চালনকে সহজতর করে।
* কোয়ান্টাম রসায়নে এটি পারমাণবিক অরবিটালের ইলেকট্রনকে বোঝায় যা বিভিন্ন সংলগ্ন পরমাণুতে প্রসারিত হয়েছিল।

## অনুরণন
বেনজিনের সরল এরোম্যাটিক রিং -এ C6 রিংয়ের উপরে ছয়টি পাই ইলেক্ট্রন সঞ্চারিত হয় যা  প্রায়শই একটি বৃত্ত দ্বারা  নির্দেশিত হয়। ছয়টি কার্বন-কার্বন বন্ডের সমতুল্য হওয়া ইলেক্ট্রনগুলির বিভাজনযুক্ত হওয়ার একটি ইঙ্গিত; এক্ষেত্রে কাঠামোতে দ্বি বন্ধনগুলি বিচ্ছিন্ন করে একক বন্ধনে রাখলে, একইভাবে বন্ডটি দীর্ঘতর এবং সংক্ষিপ্ত দৈর্ঘ্যের বিকল্প হতে পারে। ভ্যালেন্স বন্ড তত্ত্বে , বেনজিনের স্বীকৃত অনুরণন কাঠামো দ্বারা প্রতিনিধিত্ব করা হয়।

## বৈদ্যুতিক বাহন
শক্ত ধাতব কাঠামোর মধ্যেও সঞ্চারিত ইলেকট্রন বিদ্যমান। ধাতব কাঠামোতে সঞ্চারিত ইলেক্ট্রনের একটি "সমুদ্র" তে প্রান্তিক ধনাত্মক আয়ন থাকে। এর অর্থ হ'ল ইলেক্ট্রনগুলি পুরো কাঠামো জুড়ে চলাচল করতে পারে, এবং পরিবাহি বৈশিষ্ট্য প্রদর্শন করে।

হীরাতে প্রতিটি কার্বন পরমাণু চারটি বহিরাগত ইলেকট্রনের সাথে সমযোজী বন্ধনে 'সঞ্চারিত' হয়। ইলেকট্রনের চলাচল সীমিত এবং হীরাতে বৈদ্যুতিক প্রবাহ পরিচালনা করে না। গ্রাফাইটে, প্রতিটি কার্বন পরমাণু তার তলের আরও তিনটি কার্বন পরমাণুর সাথে সমযোজী বন্ধনে আবদ্ধ হয় তার 4 বহিরাগত শক্তি স্তরের ইলেকট্রনগুলির মধ্যে কেবল 3 টি ব্যবহার করে। প্রতিটি কার্বন পরমাণু একটি  ডিজোকালাইজড বা সঞ্চারণ সিস্টেমে একটি ইলেকট্রন দিয়ে অবদান রাখে যা রাসায়নিক বন্ধনেরও অংশ বলা চলে। সঞ্চারিত ইলেকট্রনগুলি পুরো তল জুড়ে চলাচল করতে পারে। এই কারণে, গ্রাফাইট কার্বন পরমাণুর তলের সাথে ইলেকট্রন আদান-প্রদান করে, ফলে বিদ্যুৎ প্রবাহিত হয়, তবে তা কখনোই তলের  সমকোণেপ্রবাহিত হয় না।

## আণবিক কক্ষপথ
আদর্শ কোয়ান্টাম রসায়নের এব ইনিশিও পদ্ধতিগুলো ডিলোক্যালাইজড বা সঞ্চারিত অরবিটাল বা কক্ষপথ এ বিশ্বাসী বলা যায়। কারণ  সাধারণভাবে সঞ্চারিত কক্ষপথগুলো পুরো অণুতে প্রসারিত হয় এবং অণুর প্রতিসাম্য ধারণ করে। সঞ্চারিত কক্ষপথগুলি যথোপযুক্ত একক রূপান্তর দ্বারা প্রদত্ত সঞ্চারিত কক্ষপথের রৈখিক সংমিশ্রণ হিসাবে পাওয়া যেতে পারে।

উদাহরণস্বরূপ মিথেন অণুতে, অ্যাব ইনিশিও গণনাতে দেখা যায়, চারটি আণবিক কক্ষপথে পাঁচটি পরমাণুর মধ্যেই ইলেক্ট্রনকে সমানভাবে ভাগ করে দেয়ার মত বন্ধন বৈশিষ্ট্য পরিলক্ষিত হয়। এখানে দুটি কক্ষপথ স্তর রয়েছেঃ কার্বনের  2s কক্ষপথ থেকে একটি বন্ধন অণু কক্ষপথ তৈরি হয় আর অন্যদিকে কার্বনেরই 2p ্কক্ষপথের প্রতিটি উপ-কক্ষপথ থেকে ত্রিবন্ধন বিশিষ্ট আণবিক কক্ষপথ বিকৃত হয়। ভ্যালেন্স বন্ড তত্ত্বের প্রতিটি স্বতন্ত্র বন্ধনের সাথে সম্পর্কিত সঞ্চারিত sp3 কক্ষপথ চারটি আণবিক কক্ষপথের একটি রৈখিক সংমিশ্রণ থেকে পাওয়া যায়।

## আরও দেখুন

## তথ্যসূত্র

বিষয়শ্রেণী:রাসায়নিক বন্ধন
হাতুনিয়ে মাদ্রাসা

**হাটুনিয়ে মাদ্রাসা** (  ) তুরস্কের কারামান প্রদেশের কারামান শহরে অবস্থিত একটি ঐতিহাসিক মাদ্রাসা। মাদ্রাসাটি ১৪ শতকে নির্মিত হয়। টোকাতের হাটুনিয়ে কলিয়িয়েসি নামের এক মহিলার নামে মাদ্রাসাটির নামকরণ করা হয়।

## ইতিহাস
উসমানীয় সুলতান প্রথম মুরাদের কন্যা সুলতান হাতুন ও কারামানের আলাতটিন আলীর স্ত্রীর নির্দেশে ১৩৮২ সালে মাদ্রাসাটি নির্মাণ করা হয়। ভবনের প্রাপ্ত শিলালিপি অনুসারে মাদ্রাসাটির স্থপতি হোদজা আহমেদ (নুমানের পুত্র)।

ভবনটি কারামানের আশেপাশের কাটা পাথর এবং প্রধান প্রবেশপথটি মার্বেল থেকে দিয়ে তৈরি করা হয়েছে।

## চিত্রশালা

চিত্র:Karaman Hatuniye Medresi 4812.jpg|হাটুনিয়ে মাদ্রাসার পাথরের প্রবেশপথ
চিত্র:Karaman Hatuniye Medresi 2146.jpg|হাটুনিয়ে মাদ্রাসার পাথরের প্রবেশপথ
চিত্র:Karaman Hatuniye Medresi 4793.jpg|হাটুনিয়ে মাদ্রাসার পাথরের প্রবেশপথের কারুকার্য
চিত্র:Karaman Hatuniye Medresi 4791.jpg|হাটুনিয়ে মাদ্রাসার পাথরের প্রবেশপথের কারুকার্য
চিত্র:Karaman Hatuniye Medresi 4794.jpg|হাটুনিয়ে মাদ্রাসার পাথরের প্রবেশপথের কারুকার্য
চিত্র:Karaman Hatuniye Medresi 4795.jpg|হাটুনিয়ে মাদ্রাসার পাথরের প্রবেশপথের কারুকার্য
চিত্র:Karaman Hatuniye Medresi 4800.jpg|হাটুনিয়ে মাদ্রাসার প্রবেশপথ
চিত্র:Karaman Hatuniye Medresi 4801.jpg|হাটুনিয়ে মাদ্রাসার প্রবেশপথের কারুকার্য
চিত্র:Karaman Hatuniye Medresi 4802.jpg|হাটুনিয়ে মাদ্রাসার প্রবেশপথের কারুকার্য


## তথ্যসূত্র

## বহিঃসংযোগ

* ইংরেজি ভাষায় মাদ্রাসার ভার্চুয়াল ভ্রমণ 

বিষয়শ্রেণী:তুরস্কের উসমানীয় স্থাপত্য
বিষয়শ্রেণী:১৩৮২-এ প্রতিষ্ঠিত
বিষয়শ্রেণী:তুরস্কের মাদ্রাসা
বিষয়শ্রেণী:১৪শ শতাব্দীর মাদ্রাসা
বিষয়শ্রেণী:উসমানীয় সাম্রাজ্যের ভবন ও স্থাপনা
পিচ

**আড়ু** বা **সতালু** (*Prunus persica*) তারিম বেসিন এবং কুনলুন পর্বতমালার উত্তর ঢালু অঞ্চলের মধ্যবর্তী উত্তর-পশ্চিম চীনা অঞ্চলের একটি পাতলা গাছ, যা এখানে প্রথম চাষ করা হয়েছিল। এর জন্মস্থান উত্তর চীন হিসাবে বিবেচিত হয়। পিচ ফলটি শীতপ্রধান এলাকায় ভালো জন্মে। ইংরেজি নাম Peach, এই নামেই এদেশেও পরিচিত হয়ে উঠেছে। পিচ গাছ মাঝারি আকারের বৃক্ষ, পাতা অনেকটা ডালিম পাতার মতো দেখতে। পাতার গোড়ায় অনেক ছোট ছোট পাতা থাকে। ফুলের রঙ লাল বা গোলাপি। ফল দেখতে ডিম্বাকার তবে মুখটা আমের মতো বাকানো ও সুচালো। কাঁচা ফলের রঙ সবুজ পাকলে হালকা হলুদের ওপর লাল আভা সৃষ্টি হয়। কাঁচা ফল শক্ত, খোসা খসখসে। কিন্তু পাকলে নরম হয়ে যায় ও টিপ দিলে সহজে ভেঙে যায়। পাকা ফলের রসালো শাঁস হালকা হলুদ ও ভেতরের দিকে লাল, শাঁসের স্বাদ টক। ফলের মধ্যে খয়েরি রঙের একটা শক্ত বিচি থাকে। পিচ ফল পাকে মে - জুন মাসে। পিচ ফল এক কেজি ফল থেকে প্রায় ৪৭০ ক্যালরি শক্তি পাওয়া যায়। সাভার, গাজীপুর, সৈদয়পুর, নীলফামারী, দিনাজপুর, চট্টগ্রাম ইত্যাদি এলাকায় বেশ কিছু পীচ ফলের গাছ চোখে পড়ে।দেশের বিভিন্ন স্থানে পিচ ফল নিয়ে গবেষণা শুরু হয়েছে।

## সুবিধা
এই ফলগুলিতে কুইনিক, টারটারিক, সাইট্রিক এবং ম্যালিক সহ ভিটামিন, চিনি, প্যাকটিন এবং জৈব অ্যাসিডগুলির পরিমাণ বেশি। প্যাকটিনস এবং অ্যান্টিঅক্সিড্যান্টগুলি শরীরকে বার্ধক্য থেকে রক্ষা করে। বি ভিটামিনগুলির উচ্চ উপাদান, এ, পিপি, কে, সি, ই, পটাশিয়াম, ম্যাগনেসিয়াম, আয়রন, , ক্যালসিয়াম,  ফ্লোরিন, ম্যাঙ্গানিজ, সেলেনিয়াম,  ফসফরাস সহ খনিজগুলির মোটামুটি বড় তালিকা অ্যালুমিনিয়াম, সালফার রক্তাল্পতা সহ বিভিন্ন রোগ প্রতিরোধে অবদান রাখে। চিকিৎসকরা রক্তাল্পতা এবং কার্ডিয়াক অ্যারিথমিয়াস, গ্যাস্ট্রোইনটেস্টাইনাল রোগগুলি, নিউরোডার্মাটাইটিস, হাঁপানি, ফ্লু এবং আরও অনেক রোগের জন্য পিচের রস লিখে দেন। পিচ ফলের মধ্যে থাকা আয়োডিন থাইরয়েড গ্রন্থিকে স্বাভাবিক করতে সহায়তা করে যা দেহের প্রতিরোধ ব্যবস্থা জন্য দায়ী।এছাড়াও পিচ এর বহুবিধ ঔষধি ব্যবহার লক্ষ্য করা যায়। পিচ তেল বীজ থেকে প্রাপ্ত হয়, যা প্রসাধনী এবং ওষুধ তৈরিতে ব্যবহৃত হয়।

## তথ্যসূত্র

বিষয়শ্রেণী:চীনে উদ্ভূত ফসল
বিষয়শ্রেণী:চীনের উদ্ভিদ
বিষয়শ্রেণী:এশিয়ায় উদ্ভূত ফল
বিষয়শ্রেণী:পিচ
বিষয়শ্রেণী:আলংকারিক উদ্ভিদ
বিষয়শ্রেণী:প্রুনাস
বিষয়শ্রেণী:ফলদ বৃক্ষ
বিষয়শ্রেণী:আলাবামার প্রতীক
বিষয়শ্রেণী:জর্জিয়া (মার্কিন অঙ্গরাজ্য) এর প্রতীক
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ইন্টারস্টেট ৬৮

**ইন্টারস্টেট ৬৮** (আই-৬৮) ১১২.৯ মাইল (১৮১.৭ কিমি) দীর্ঘ মার্কিন যুক্তরাষ্ট্রের পশ্চিম ভার্জিনিয়া ও মেরিল্যান্ড রাজ্যের আন্তঃরাজ্য মহাসড়ক। এটি পশ্চিম ভার্জিনিয়ার মর্গানটাউনে আই- ৭৯ ও  মেরিল্যান্ডের হ্যানককে আই-৭০ এর সাথে সংযুক্ত। এছাড়াও আই-৬৮ হল অ্যাপাল্যাচিয়ান ডেভলপমেন্ট হাইওয়ে সিস্টেমের করিডোর ই। এটি ১৯৬৫ সাল থেকে ১৯৯১ সাল পর্যন্ত ফ্রিওয়ের নির্মাণকাজ শেষ হওয়ার আগ পর্যন্ত মার্কিন রুট ৪৮ (ইউএস ৪৮) হিসাবে মনোনীত হয়। কীজা শৈলশিরা ও হ্যানককের সমান্তরাল মহাসড়কটি মেরিল্যান্ডে জাতীয় ফ্রিওয়ে হিসাবে পরিচিত। ফ্রিওয়েটি মূলত গ্রামীণ অঞ্চলসমূহের মধ্যে বিস্তৃত এবং পথে অসংখ্য পর্বত শৈলশিরাকে অতিক্রম করে। সিডিলিং হিলের একটি সড়ক কাটা পাহাড়ের ভূতাত্ত্বিক বৈশিষ্ট্যসমূহ উন্মোচিত করে এবং এটি পর্যটকদের আকর্ষণে পরিণত হয়।

আই-৬৮ এর নির্মাণ কাজ ১৯৬৫ সালে শুরু হয় এবং ২৫ বছরেরও বেশি সময় ধরে অব্যাহত থাকা নির্মাণ কাজ ১৯৯১ সালের ২ই আগস্ট সমাপ্ত হয়। সড়কটির নির্মাণাধীন অবস্থায়, ভবিষ্যদ্বাণী করা হয়, যে আই-৬৮ দ্বারা যুক্ত পাঁচটি কাউন্টির জন্য করিডোর বরাবর অর্থনৈতিক অবস্থার উন্নতি ঘটবে। কাউন্টি ৫ টি হল মেরিল্যান্ডের অ্যালেগেনি, গ্যারেট ও ওয়াশিংটন এবং পশ্চিম ভার্জিনিয়ার প্রেস্টন ও মনোঙ্গালিয়া। মহাসড়কের দ্বারা সংযুক্ত দুটি বৃহত্তম শহর হল পশ্চিম ভার্জিনিয়ার মরগানটাউন ও মেরিল্যান্ডের কম্বারল্যান্ড। যদিও ফ্রিওয়েটি কোনও বৃহৎ মেট্রোপলিটন অঞ্চলে পরিষেবা পরিবেশন করে না, এটি পশ্চিম মেরিল্যান্ড ও উত্তর পশ্চিম ভার্জিনিয়ার একটি বড় পরিবহন পথ সরবরাহ করে এবং ওয়াশিংটন, ডি.সি. ও বাল্টিমোর থেকে পশ্চিম দিকের যানবাহন চলাচলের জন্য পেনসিলভেনিয়া টার্নপাইকটির বিকল্প সরবরাহ করে।

ইউএস ২১৯ ও ইউএস ২২০ যথাক্রমে গ্যারেট কাউন্টি ও কম্বারল্যান্ডে আই-৬৮ এর সাথে ওভারল্যাপ করে এবং ইউএস ৪০ কাইজার রিজ থেকে হ্যানককে ফ্রিওয়ের পূর্ব প্রান্ত পর্যন্ত ৪০ টি ওভারল্যাপ গঠন করে।

## তথ্যসূত্র

## বহিঃসংযোগ

*
* ভবিষ্যতের সড়ক - জাতীয় ফ্রিওয়ে (আই-৬৮)

বিষয়শ্রেণী:আন্তঃরাজ্য মহাসড়ক ব্যবস্থা
তিরুনিন্দ্রবুর

**তিরুনিন্দ্রবুর** দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌। এটি চেন্নাই সেন্ট্রাল থেকে ২৯ কিলোমিটার পশ্চিমে অবস্থিত। লোকালয়ে রয়েছে তিরুনিন্দ্রবুর রেলওয়ে স্টেশন, এছাড়াও তিরুনিন্দ্রবুর হ্রদ এখানকার অন্যতম আকর্ষণ যা আশেপাশের অঞ্চলের জলের চাহিদা পূরণ করে।

## জনতত্ত্ব

২০১১ খ্রিস্টাব্দে ভারতের জনগণনা অনুসারে তিরুনিন্দ্রবুর শহরের জনসংখ্যা ছিল ৩৭,০৯৫ জন, যেখানে পুরুষ ১৮,৪০০ জন ও নারী ১৮,৬৯৫ জন অর্থাৎ প্রতি হাজার পুরুষে ১,০১৬ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,৩৬৩ জন যেখানে শিশুপুত্র সংখ্যা ১,৬৮০ জন এবং শিশুকন্যা সংখ্যা ১,৬৮৩ জন। জনসংখ্যা অনুপাতে শিশু ৯.০৭ শতাংশ। শহরটির সাক্ষরতার হার ছিল ৯২.২৬ শতাংশ যেখানে পুরুষ সাক্ষরতার হার ৯৫.৯৭ শতাংশ ও নারী সাক্ষরতার হার ৮৮.৬১ শতাংশ। শহরে মোট পরিবার সংখ্যা ৯,৪২৫ টি।

## সড়ক পথ
বণ্ডলুর ও এন্নোরকে সংযোগকারী বহিঃস্থ চক্রপথ তিরুনিন্দ্রবুরের ওপর দিয়ে বিস্তৃত৷ চেন্নাই-তিরুভেলুর মহাসড়কও এখান দিয়ে দীর্ঘায়িত যা বর্তমানে ২০৫ নং জাতীয় সড়কের অভিধা পেয়েছে৷ এছাড়াও শহরের অন্যান্য রাস্তা সংযোগের মাধ্যমে সহজেই তাম্বরম, পুন্তমল্লী, চেন্নাই আন্তর্জাতিক বিমানবন্দর যাওয়া যায়৷ তামিলনাড়ুর রাজ্য সরকারের মহাসড়ক দপ্তর ২০১৩ খ্রীষ্টাব্দের চৌঠা অক্টোবর তারিখে চেন্নাই থেকে তিরুতণিগামী মহাসড়ককে ১৬৮ কোটি ভারতীয় মুদ্রা ব্যয়ে 6 লেন বিশিষ্ট করার সিদ্ধান্ত নিয়েছে। এই রাস্তাটিও এই লোকালয়ের ওপর দিয়ে বিস্তৃত, প্রথম পর্যায়ে সড়কটিকে চার লেন বিশিষ্ট করার কাজ এবং পরবর্তী পর্যায়ের জন্য জমি অধিগ্রহণের কাজ চলছে।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি